
Comisia pentru buget,

finanţe şi bănci

Bucureşti 18.02.2004

Nr.22/682

AVIZ

asupra propunerii legislative pentru modificarea şi completarea Legii nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961

Cu adresa nr.517 din 3 noiembrie 2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961.

In urma examinării, în şedinţa din data de 18 februarie 2004, Comisia, cu unanimitate de voturi, a hotărât respingerea, întrucât extinderea prevederilor iniţiativei legislative şi asupra militarilor conscriptibili care şi-au efectuat stagiul militar în cadrul unităţilor de construcţii trebuie să fie susţinută de posibilitatea asigurării resurselor financiare necesare, condiţie impusă prin dispoziţiile art.15 din Legea nr.500/2002 privind finanţele publice şi de dispoziţiile art.138 alin.(5) din Constituţie, potrivit cărora „nici o cheltuială bugetară nu poate fi aprobată fără stabilirea sursei de finanţare”.
PREŞEDINTE,

Prof. dr. Florin Georgescu
SECRETAR,

